Bahukelato draustinis
Bahukelato draustinis (pers. باهو کلات = Bāhu Kālat) arba Gando draustinis – saugoma teritorija pietryčių Irane, Sistano ir Beludžistano provincijoje, Bahukelato rajone, prie Bahukelato upės, Hermsiro pakrantės lygumoje. Plotas virš 380 tūkst. ha, įkurtas 1971 m. Parke saugoma pelkinių krokodilų populiacija, taip pat dykumų varanai, žalieji jūrų vėžliai, čia peri daug paukščių rūšių.